פרשת אמור

**העמק דבר ויקרא פרק כב**

(כז) שור או כשב וגו'. פרשה זו סמוכה לפ' מועדות, וקורין אותה במועדים, ובלי ספק היו מקובלים איש מפי איש עד משה רבינו שקורין במועדים משור או כשב, תדע דבמשנה מגילה פ"ד (ל' ב') תנן בפסח קורין בפרשת מועדות שבת"כ, והכי תנן בסוכות, לא כן בר"ה תנן שקורין בחדש השביעי באחד לחודש, והרי הוא ג"כ פ' מועדות שבת"כ, ואמאי שני בלשון, אלא משום דבמועדים צריך להתחיל שור או כשב וזה נקרא פרשת מועדים, משא"כ בר"ה, ועי' מש"כ המרדכי פ' בני העיר. כ"ז בא ללמדנו דפרשה זו שייך לפסח וחג הסוכות, ע"כ יש לבאר כל מקרא בפ' זו שהוא מיוחד ושייך יותר למועדים אלו:

(לב) ונקדשתי בתוך בני ישראל. במס' מגילה פ"ג [כ"ג ב'] נדרש מכאן שאין אומר דבר שבקדושה פחות מעשרה, ובאשר משמעות מקרא קודש הוא תפלה כאשר יבואר, והיה המצוה להתפלל בימי המועד כמו שנהוג היום ע"פ מצות חז"ל בכל יום, מש"ה כתיב במועד ונקדשתי בתוך בני ישראל בעשרה יאמרו דבר שבקדושה, ובאמת בהיותנו בא"י אף על גב שהיו יכולין להתפלל בכל יום, מכל מקום באשר היו מפוזרים בעבודת הארץ לא היו יכולין לומר דבר שבקדושה, משא"כ במועדים מתקבצים לירושלים, וכ"כ בעה"ט, וע' מש"כ בס' דברים שם, וע' מש"כ התוס' סנהדרין דל"ז ב' בד"ה מכנף בשם תשו' הגאונים דבא"י לא אמרי קדושה בחול:

**העמק דבר ויקרא פרק כג**

(מג) למען ידעו וגו'. כדי שלא יהיו מתיאשים מן החיים הטובים אפילו אין להם אחוזת נחלה ושמחה טבעית, מכל מקום ידעו ממצות סוכה כי ניתן לזכור ישיבתם בסכות בהוציאו אותם וגו', והרי היה אז מכל מקום שמחת עולם על ראשם, והרי אני ה' אלהיכם. מנהיג ומשגיח עליכם לעולם, ואין מעצור ממנו ית' להשפיע טובה וברכה גם בלי אחוזת נחלה. ועדיין יש להתבונן על לשון האזרח, דמשמעו תושב ישראל ולא גר, אלא שנתרבה מכל האזרח אפילו גרים כדאי' בסוכה דכ"ח, ומכל מקום הרי מבואר דעיקר המצוה שייך בישראל תושב. אלא יש עוד לאלוה מלין במה דסמך המקרא מצות ישיבת סוכה ללקיחת ד' מינים, והרי לפי סדר הפרשה היה להקדים מצות ישיבת סוכה לבאר מהו חג הסכות ואח"כ הוספה של ד' מינים, אלא בא ללמדנו דמענין וכונה אחת המה באים, וכדאי' ברבה עה"פ נעימות בימינך נצח, שלקיחת ד' מינים באים להורות לנו שאנו כמו שבים מן המלחמה ונצחנו, והיה המנהג לצאת בלולבין, והיינו מנענעים דכתיב [שמואל ב' ו' ה'] בהולכת הארון בימי דוד לשמחה, וכדאי' בבמ"ר פ"ד, וכבר נתבאר לעיל ט"ז כ"ט שמרומז במקרא דיוה"כ שעת מלחמה של כלל האומה עם שרי מעלה, ובסוכות אנו דומים לעם נברא יהלל יה, בהלל על הצלה זו, והנה דרך שבי מלחמה בשמחה הולכים באוהלים כמו בעת שהולכים למלחמה ועומדים בשדה, ורצה הקדוש ברוך הוא להעירנו על ידיעה זו, וצונו לישב בסוכה כמו שהיינו בצאת ישראל ממצרים, שהיינו כהולכי חיל חמושים ומזוינים למלחמה, כך עלינו לעשות לעולם אחר יוה"כ שהיינו נלחמים ונצחנו, ומש"ה עיקר מצות לולב וסוכה שייך לאזרחי ישראל כמש"כ בפרשת אחרי שם(א). וממוצא דברינו בא ענין סוכה לשתי תכליות, לכל יחיד מישראל בפני עצמו בא לחזק **בטחון ואמונה** בצרכי בני אדם, ומש"ה צוה הקדוש ב"ה לצאת מדירת קבע ולישב בדירת עראי ז' ימים, שנית בא לכלל ישראל לזכור ענין **הגנת הקדוש ברוך הוא על ישראל במלחמתם** כמו שהיה במדבר הניצוח. ונראה דהא דפליגי תנאי בסוכה די"א אם סוכות ממש היו או ענני כבוד, תרווייהו אמת, דכל א' מישראל ישב עם בני ביתו בסוכת אהלים וחיו בזה האופן ארבעים שנה, אבל הקיבוץ מישראל בעניני תורה ותפלה במדבר היה של ענני כבוד, וכמו אנשי חיל שרוים באהלי מחנה, וע"ע בספר במדבר י' ל"ד שביארנו באופן אחר:

(מד) וידבר משה וגו'. לא הוצרך הכתוב להודיע שדבר משה פרשה זו יותר מכל הפרשיות, אלא בא ללמדנו שלבד שדבר משה בעת שנצטוה, דבר עוד בכל מועדי ה' כמו ששמע מפי הקדוש ברוך הוא, והיינו דתנן במגילה פ"ד [ל"א א'] ללמוד מכאן לקרות הפרשה של כל מועד בזמנו:

אל בני ישראל. גם זה מיותר, ואלא למאן דבר, אלא בא ללמד עוד דמלבד שקרא הפרשה כמו דבר ה', הסביר בכל מועד לבני ישראל ענין המועד במועדו, לחכמים הלכות החג ולהמון עם ה' אגדות השייכות לכל מועד, כדתניא בת"כ ובמגילה דל"ג רשב"א אומר משה תיקן לישראל שיהיו שואלים ודורשים בהלכות פסח כו', ולזה כיון ת"א שהוסיף תיבה ואלפינון לבני ישראל, [וע' שאלתות דחנוכה ומש"כ שם]:

**העמק דבר ויקרא פרק כד**

(י) והוא בן איש מצרי בתוך בני ישראל. הודיע הכתוב כ"ז, משום דזה היה סיבה ומקום לומר שלא להרוג אותו בב"ד כמו שיבואר לפנינו מקרא ט"ז:

וינצו במחנה. גם זה היה סיבה ומקום לומר שלא יהרג כמו שיבואר:

(יא) ושם אמו שלמית וגו'. הזכיר הכתוב כאן בשמה, משום שהיתה ידועה בישראל, והיא שגרמה ע"פ חשיבותה שיביאו אותו למשה ולעשות על פי עומק דין תורה, אבל בלא זה היו השומעים מסקלים אותו בעת שמועתם דבר מבהיל כזה, וכמו שמרומז במקרא הסמוך, אך באשר שם אמו היא שלומית בת דברי, והרבתה דברים לעצור בעד השומעים ולהביאוהו לב"ד:

(יב) ויניחוהו במשמר. במקושש כתיב ויניחו אותו במשמר, ושתי הלשונות שוות לענין זה ללמד דרק אותו בפ"ע ולא האחר עמו, כפרש"י בשם הת"כ, אבל לא בחנם שינה הכתוב הלשון, והנה עוד יש משמעות לשתי לשונות הללו, היינו בשלימות ולא חסר ומקצת, כמו דדרשינן בת"כ פ' צו על הפסוק בחצר אהל מועד יאכלוה אין לי אלא כולה מקצתה מניין כו', וכן הוראת אותה, כמו וראיתה אותה בס' במדבר כ"ז י"ג וכמש"כ שם, אבל מכל מקום יש נ"מ בין שתי לשונות הללו באם נחסר מקצת, וכמש"כ הרא"ש שבועות פ"ג סימן ט"ז באם שאמר שאוכל ככר זו מקצתה נמי במשמע, וחייב לאכול את כולה, ואם נשרף מקצתה חייב לאכול את השאר, כדי לקיים שבועתו, אבל אם אמר שאכלנה ונשרף מקצתה אין חייב לאכול את השאר דעל אכילת כולה נשבע ואין אכילת מקצתו מוציאתו מידי אסור שבועה עכ"ל, והנה לשון אותה דומה ממש לזו, וכמש"כ הרמב"ם בהל' שבועות פ"ד ה"ט שבועה שלא אוכל ככר זו או שלא אוכל אותה כיון שאכל ממנה כזית חייב, שבועה שלא אכלנה כו', והיינו משום דככר זו או אותה, משמע כולה אם ישנו ומשמע גם מקצתו אם אין כולו, אבל בכנוי אוכלנה משמע דוקא כולו ולא מקצת, והיינו שדקדק הכתוב כאן ויניחוהו בשלימות בלי שום חסרון אבר או בבריאות, ומחמת שעלה על רצונם של השומעים להכות ולהזיקו עכ"פ גם טרם הגיעו לידי בית דין, ומש"ה פי' הכתוב ושם אמו וגו', ומש"ה ויניחוהו בשלמות במשמר, ולא נגעו בו לרעה עד בוא דבר ה', אבל במקושש להיפך הדור היה פרוץ בחילול שבת כמבואר שם, ולא היה נוגע בלב השומעים ורואים כלל, רק שלוחי משה המוצאים אותו מקושש הניחו אותו במשמר, ואין רבותא בזה שהניחו אותו בשלמות, ולא בא הלשון אותו, אלא ללמד שלא היה אחר עמו:

(יד) וסמכו כל השומעים את ידיהם על ראשו. לא מצינו זה הלשון במקושש, והענין דכבר כתבנו לעיל ה' א' בשם תוספתא דשבועות ר"א בן מתיא אומר אין אדם מתחייב לשמוע אלא אם כן חטא שאמר ונפש כי תחטא ושמע קול אלה, וכן היה ר"א בן מתיא אומר הרואה עושה עבירות מתחייב לראות הרואה עושה מצוה זכה לראות, מעתה מובן שהדבר קשה הוא על עדים וב"ד שמחויבין לשמוע ולהשמיע ברכת השם, והלא קורעין על זה כדתנן בסנהדרין [דף ס' א'], ומש"ה וסמכו כל השומעים את ידיהם על ראשו, שהוא גרם להם כל הרעה, ואם יש עליהם חובה שנתחייבו לשמוע, תהא מיתתו כפרה גם עליהם:

(טז) ונוקב שם ה'. דעת הרמב"ם דמיירי בשם המתברך, ובזה לכ"ע אין חייבים אלא על שם המיוחד אפילו לר"מ, ויש בזה ג"כ מחלוקת בביאור שם המיוחד, דרש"י ורמב"ם ס"ל דשם אדני בכלל שם המיוחד, ולא כן דעת הרמ"ה וש"מ, ותלי' בפי' המשנה שבועות פ"ד דתנן באדני ביה בשדי כו', אי נימא כונת המשנה הא דתנן בי"ה היינו הויה, מוכח דשם אדני דומה להויה, ואי נימא בי"ה היינו שם י"ה לבדו, מבואר דלא חשיב אלא שמות שאינן מיוחדין ואדני בכלל:

כגר כאזרח וגו'. פירש כאן הכתוב שאין נפקא מינא. ומהא דאסמיך להורג נפש מישראל למדנו בזה דשני ענינים אלו סמוכים לעד לקיום העולם, וכמו דאיש מישראל הנושא צלם אלהים נותן קיום לעולם, ומש"ה ההורגו חייב מיתה, ה"נ הזכרת שם ה' נותן חיות לעולם וכדכתיב בכל המקום אשר אזכיר וגו', וזהו כבודו של הקדוש ברוך הוא, וכשבא אדם ומקלל מהפך הזכרת שם ה' לרועץ, ה"ז כמו הורג נפש מישראל שגם הוא מאבד קיום העולם. והנה היה מקום לחשוב שאינו דומה הרושם שעושה שם המפורש בשעה שיוצא מפי כהן גדול בעזרה ליוצא מפי אדם קל הערך או כשהוא עומד בשוק, וא"כ המגדף ג"כ יהי נחלק עונשו ולא כל הנושא את שם ה' ומברכו יהא במיתה, ומש"ה היה מקום להקל בעונש זה המגדף שהיה בן איש מצרי, והיינו דכתיב בתוך בני ישראל, דאע"ג דבאמת היה ישראל כדין גוי הבא על בת ישראל דהולד כשר, אבל מכל מקום בתוך בני ישראל לא היה נחשב כישראל אלא בן איש מצרי. וגם הרי היה עומד במחנה ולא בעזרה, וא"כ גם אם היה מזכירו לברכה לא היה מקיים העולם כ"כ, מש"ה גם בנקבו שם לא יומת, על כן פירש הכתוב כגר כאזרח. שהוא נכבד:

בנקבו שם. אחר שפירש השם והיה בזה מקום לעשות איזה רושם חיות לעולם, והוא הפכו לרועץ יומת. והדרש בנקבו שם, היינו מקלל שם בשם, ובשם המברך הוא דפליגי ר"מ וחכמים כמש"כ לעיל בשם הרמב"ם, [והכי מדויק לשון המשנה שבועות פ"ד המקלל בכולן ר"מ מחייב וחכמים פוטרין, ולא המקלל את כולן, ולא כתיו"ט שם]:

יומת. הוא מיותר, והכי מיבעי ונקב שם ה' רגום ירגמו בו וגו' בנקבו שם מות יומת, אלא מזה יצא הדרש ר' מנחם בר"י בתו"כ והובא בשבועות דל"ו דמקלל אביו ואמו אינו חייב מיתה עד שיקלל בשם, ומיושב קושית התוס' שם:

(כג) וירגמו אותו אבן. לא עשו עוד עפ"י הכעס והנקמה שמצאו בלבבם בשעה ששמעו, אלא עשו מצד המצוה, וכדי לקיים מצות רגימה רגמו בו אבן אחת, ובזה סיים הכתוב כאשר צוה ה' וגו'. לפי התורה והקבלה בדיני סקילה, וכבר ביארנו בפ' פקודי ובפ' צו דהכרח לפרש זה הלשון בכונה זו בכ"מ: